作者:張可久
標題:正宮・醉太平傷春
內容:煙消寶鴨，字篆銀蝸，傷春心事付琵琶，誤平康過馬。玉容淚溼鴛鴦帕，紅絨香冷鞦韆架，金壺水換牡丹花，等他來看咱。金華山中金華洞冷，鐵笛風生。尋真何處寄閒情？小桃源暮景。數枝黃菊勾詩興，一川紅葉迷仙徑，四山白月共秋聲，詩翁醉醒。登臥龍山黃庭小楷，白苧新裁，一篇閒賦寫秋懷，上越王古臺。半天虹雨殘雲載，幾家漁網斜陽曬，孤村酒市野花開，長吟去來。山中小隱裹白雲紙襖，掛翠竹麻條，一壺村酒話漁樵，望蓬萊縹緲。漲葡萄青溪春水流仙棹，靠團標空巖夜雪迷丹灶，碎芭蕉小庭秋樹響風濤，先生醉了。